  Виталий Пронин "Удмурт дунне" газетлэн валтӥсь редакторез Зинаида Рябинина вера Александр Бречаловлы газет сярысь.Туннэ «Удмурт дунне» газетлэн редакцияз вуылӥз бадӟым куно - Удмуртилэн Тӧроез Александр Бречалов. Вераськон сямен пӧртэм ужпумъёс ӝутэмын вал: гурт улон, дышетон, газетэз азинтон. Александр Бречалов «Удмурт дунне газетэн тодматскиз ни гужем. Соку валтӥсь редактор Зинаида Рябинина Александр Владимировичлэсь интервью басьтӥз. Тӧро, газетэз адӟыса, мылкыдзэ вераз вал, буёло потоно шуыса. Выль арысен газет лыдӟись доры турлы буёло вуыны кутскиз. Но трос на берыктымтэ ужпумъёс. Кылсярысь, печатез эшшо но ӟечлыкогес кароно. Журналистъёс Александр Бречаловлы трос пӧртэм юанъёс сётъязы. Кылсярысь, Удмурт культурая центр вуоз ик-а 2020-тӥ арлы? Тӧро оскытӥз: луоз. Та дырлы тодмо ни: В. Короленко нимо театрлэн вуж юртэз интые выльзэ пуктозы, но азьвыл туссэ со уз ышты. Пумиськон сярысь пыр-почгес лыдӟемды луоз 19-тӥ оштолэзе потоно номерысьтымы.Пумиськон сярысь пыр-почгес лыдӟемды луоз 19-тӥ оштолэзе потоно номерысьтымы. Туспуктӥз Максим Егоров  